NaiveNeuron/SloPal huggingface dataset:
P. Paška, predseda NR SR: (2008-09-10):
Ešte upozorňujem, že hlasovať budeme potom o prerokovaných bodoch o 17.00 hodine a budeme, tak ako sme včera schválili, alebo uskutočníme aj tajnú voľbu. Ďakujem pekne. Dobrú chuť k obedu. (Prerušenie rokovania o 11.59 hodine.) (Pokračovanie rokovania o 14.01 hodine.)
Grendel, Gábor, podpredseda NR SR (2021-05-11):
Dve faktické poznámky na vystúpenie pána poslanca. Pán poslanec Kočiš.
Lipšic, Daniel, poslanec NR SR (2015-05-07):
Pani predsedajúca, vy ste zastavili pána poslanca Osuského, ktorý chcel veľmi korektne, pretože nebola otvorená rozprava a mala byť podľa rokovacieho poriadku.
Kollár, Boris, predseda NR SR (2022-06-16):
S ďalšou faktickou pán poslanec Žiak.
Krátky, Rastislav, poslanec NR SR (2024-02-21):
Ďakujem za slovo. Pán poslanec Šipoš, ďakujem ti, že si spomenul aj Jána Kuciaka, predsa len dnes je presne ten deň, kedy treba častejšie o ňom hovoriť, pripomínať jeho profesionálnu novinársku prácu, jeho odkaz, jeho hľadanie pravdy. Ja som si dneska uvedomil v podstate, že keby alebo teda že sme sa narodili v rovnakom roku, že to bol v podstate môj rovesník, a už sme tu o tom dneska hovorili a spomeniem to znovu, že nie málokedy sa hovorí o tom, že ako udržať a inšpirovať mladých ľudí, aby zostali na Slovensku, a podnietiť ich, inšpirovať ich k tomu, aby si vybrali nejaké svoje povolanie a venovali mu čas, energiu a robili ho s radosťou. Myslím si, že Ján Kuciak je dobrým príkladom toho, ako sa dá uchopiť svoje životné povolanie a robiť ho so cťou. Robiť ho tak, že naňho môže byť hrdá celá krajina. On po svojom štúdiu pokračoval ďalej, teraz hovorím o magisterskom štúdiu, vyštudoval doktorát, čiže bol PhD. a svoju prácu si robil tak, že aj šesť rokov od výročia jeho smrti naňho s úctou spomínajú a pripomína sa novinárskej obci, že toto je skutočné hľadačstvo pravdy a aj odvaha novinára, ktorú môže a má novinár nosiť, hlavne investigatívni novinári, čiže patrí mu ten hold, ktorý sa mu dáva. A pre tých mladých ľudí, ktorí rozmýšľajú nad svojím povolaním a majú blízko k žurnalistike, tak je to dobrá inšpirácia, myslím si, že príklad hodný nasledovania a určite keď posilnia rady s víziou tohoto príkladu v novinárskej obci, tak sa posunieme ďalej a k lepšiemu. Ďakujem za slovo.
Bugár, Béla, podpredseda NR SR (2019-11-27):
Ďalej potom budú vystupovať po hlasovaní v rozprave pani poslankyňa Zemanová a Pavelka a potom ešte otvoríme ústne. Teraz prerušujem rokovanie o tomto bode programu. O 11.05 hod. pristúpime potom k hlasovaniam. (Krátka prestávka.) (Po prestávke.)
Hort, Milan, podpredseda NR SR (2011-09-14):
Ďakujem. Pán spravodajca, chcete sa vyjadriť k rozprave? Nie. Prerušujem rokovanie o tomto bode programu a budeme pokračovať ďalším bodom, to je vládny návrh zákona o finančnej správe . Prerokovávame ho v druhom čítaní, má tlač 401. Spoločná správa výborov je pod tlačou 401a. Poprosím opäť podpredsedu vlády, aby aj tento návrh zákona odôvodnil.
Kuriak, Milan, poslanec NR SR (2023-06-16):
Ďakujem. Vážený pán predsedajúci, vážené panie poslankyne, vážení páni poslanci, vážený pán minister, dovoľte mi, aby som predniesol spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 452/2021 Z. z. o elektronických komunikáciách v znení neskorších predpisov a ktorým sa menia a dopĺňajú niektoré zákony, tlač 1585, v druhom čítaní. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 452/2021 Z. z. o elektronických komunikáciách, vydal túto spoločnú správu. Národná rada Slovenskej republiky uznesením č. 1638 z 18. apríla 2023 pridelila predmetný návrh zákona na prerokovanie výboru pre hospodárske záležitosti a Ústavnoprávnemu výboru Národnej rady Slovenskej republiky. Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť. Ďakujem, pán predsedajúci, otvorte, prosím, rozpravu.
Bugár, Béla, podpredseda NR SR (2018-09-20):
Prezentujme sa a hlasujme. (Hlasovanie.) Prítomných 133, za 110, zdržalo sa 23 poslancov. Aj tento návrh sme schválili. Nech sa páči.
M. Dzurinda, predseda vlády SR: (2004-10-21):
Vážený pán predseda Národnej rady, pani poslankyne, páni poslanci, namiesto pána podpredsedu Mikloša bude odpovedať pán minister Prokopovič, namiesto pána podpredsedu vlády Ruska bude odpovedať tiež pán minister Prokopovič, namiesto pána ministra Palka pán minister Liška. Neprítomní budú ešte traja ministri, vicepremiér Csáky, minister Kukan, minister László Miklós, ale oni otázky nemajú.
Paška, Pavol, predseda NR SR (2013-10-30):
Pán spravodajca, chcete? Nie. Prerušujem rokovanie o tomto bode programu. Budeme pokračovať prvým čítaním o návrhu pani podpredsedníčky Národnej rady Eriky Jurinovej na vydanie zákona číslo 7 o konkurze a reštrukturalizácii, je to tlač 739. (Rokovanie o návrhu poslankyne Národnej rady Slovenskej republiky Eriky Jurinovej na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 739.)
Škripek, Branislav, poslanec NR SR (2013-10-30):
Ďakujem za slovo, pani predsedajúca, v prvom čítaní k návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Vážené panie poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Ako sa uvádza v dôvodovej správe, návrh zákona je v súlade s Ústavou Slovenskej republiky, ostatnými zákonmi a s medzinárodnými zmluvami, ktorými je Slovenská republika viazaná, a s právnymi predpismi Európskej únie. Vplyv návrhu zákona na rozpočet verejnej správy a na podnikateľské prostredie je uvedený v doložke vybraných vplyvov. Návrh zákona nemá sociálne vplyvy, vplyvy na životné prostredie a ani na informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 712 z 27. septembra 2013 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali, výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, prosím, otvorte rozpravu.
Bugár, Béla, podpredseda NR SR (2018-12-04):
Pán poslanec Galek, môžte reagovať.
P. Frešo, poslanec: (2008-04-09):
Čo sa týka toho, čo hovorí pán poslanec Senko. To, čo ste vymenovali, tie krajiny, kde je právo na odpoveď, je to dosť zmiešané, nakoľko v mnohých krajinách existuje buď právo na opravu, alebo právo na odpoveď. Pokiaľ viem, nikde neexistuje takáto situácia, že by sa to dialo bez súdu. A hlavne, čo tým chcem povedať, my máme špecifickú skúsenosť. My máme špecifickú skúsenosť, ktorá volá po väčšej slobode tlače. To znamená, máme tu 40 rokov boľševizmu, máme tu 40 rokov neslobodných médií a bolo by dobré, keby naša krajina aj na toto reagovala. To znamená, my by sme mali mať slobodnejšie médiá tak, aby naši občania si boli istí, že niečo podobné, ako tu boli nútení 40 rokov za ostnatým drôtom žiť, už nikdy nezažijú. Ďakujem pekne.
Ľ. Vážny, poslanec: (2005-05-26):
Chcem len apelovať na pána ministra, na pána podpredsedu vlády, pána Ruska, samozrejme, aby vo svojej kompetencii presadil vo vláde to, aby nepodcenili tento proces. Nie sme proti privatizácii, ale proti nezmysluplnej sme, čiže chceme zmysluplný krok spraviť. Čiže nepodceňme ten proces, to, čo sme sa včera bavili. Zamyslite sa nad tým vo vláde, pretože ide o cca 20 mld. ročných tržieb v takej istej výške štátneho dlhu, teda zadlženosti, a hodiť tohto podnikateľa, ktorý to kúpi, do takéhoto nepripraveného prostredia znamená utopiť nákladnú dopravu na Slovensku, čo je teda nezmysel. Čiže treba ozaj analyzovať tie kľúčové riziká, ktoré tu sú, či už je to koncepcia štátnej dopravnej politiky, či už je to regulácia poplatkov, či už je to zriadenie štátneho dráhového úradu a všetky tie réžie, ktoré sú, si dať na papier, vyhodnotiť, a keď sa presvedčíme, analyzujeme, že toto je správny proces, tak teda postupujme aj týmto cieľom. Ale za takýchto podmienok, ako sú nahodené a nepripravených všetkých súvisiacich aspektov, ktoré s plnohodnotným podnikaním súvisia, sa mi zdá, že rozdelíme nákladnú dopravu na tinakoridory, ktorú zožerú, s prepáčením za výraz, nadnárodné alebo iné medzinárodné spoločnosti, ktoré sú takisto štátne, a regionálnu nákladnú dopravu utopíme, pretože bude pre každého z nich nezaujímavá. Čiže ešte raz apelujem na vládu, nech to už dopadne dnes akokoľvek, či už bude moje uznesenie prijaté, alebo nie, ktoré hovorí o nesúhlasnom stanovisku s touto koncepciou Národnej rady a, samozrejme, bude vždy len štatistické, ale chcem apelovať znovu na vládu a na pána ministra, aby sa ozaj vážne zaoberali s tým problémom, aby sa snažili koncepčne doriešiť. Ďakujem vám za pozornosť.
Klus, Martin, poslanec NR SR (2019-09-19):
Ďakujem. Ja len veľmi stručne. Práve tento problém sme riešili aj na spomínanom zasadnutí výboru pre európske záležitosti. Tie špekulácie sa nedajú vylúčiť. A tie arbitráže, to bol hlavný postrach, ktorý vo veľkej miere obmedzoval aj ratifikačný proces a stále do istej miery obmedzuje. Takže v tomto smere sme mali za potrebu zdôrazniť to jednak na rokovaní výboru, ale ako som povedal, oceníme, pán minister, ak k tomu ešte zaujmete stanovisko, aby akékoľvek obavy zo strany verejnosti sa týmto odbúrali a mohli by sme pokojne pristúpiť k definitívnej ratifikácii. Ďakujem.
Glváč, Martin, podpredseda NR SR (2018-05-17):
Ďakujem. Otváram všeobecnú rozpravu. Do rozpravy som dostal dve písomné prihlášky, za klub SaS pani poslankyňa Zemanová a za klub OĽANO pán poslanec Fecko. Nech sa páči, pani poslankyňa Zemanová.
R. Kaliňák, poslanec: (2004-06-17):
Podstatné je, že to, čo mi chýba v tom návrhu zákona bez ohľadu na ostatné politické dohody, je diferenciácia obchodníkov s vojenským tovarom. Pretože vojenským tovarom je všetko to, čo používajú Ozbrojené sily Slovenskej republiky a čo je možné za to považovať. To znamená ponožky, nohavice, bundy, kabáty, všetky veci, ktoré nijako nesúvisia s ochranou utajovaných skutočností, a preto sme už viackrát aj v našom výbore, aj vo výbore, ktorý rieši otázky ochrany utajovaných skutočností, mi chýba slabá diferenciácia. Návrh zákona je vec, ktorú podporujeme. Ide mi len o to, že by som prijal pri príprave takýchto vecí väčšiu diferenciáciu v rámci obchodníkov s vojenským materiálom. Ďakujem.
Grendel, Gábor, poslanec NR SR (2024-04-23):
Ďakujem za slovo. Pán poslanec Dostál, pripomenul si, že politici ĽSNS presadzovali v minulom volebnom období označovanie mimovládnych organizácií ako zahraničných agentov. Rád by som preto pripomenul, že úplne rovnaké slová zvolil krátko po minuloročných parlamentných voľbách aj Robert Fico. V deň, keď podpisoval koaličnú zmluvu. Ohlásil, že sa na Slovensku, citujem, skončila éra politických mimovládnych organizácií a že sa mimovládne organizácie, že mimovládne organizácie musia byť označené za zahraničných agentov. Musia byť, povedal v tom čase budúci premiér. Náznaky o týchto jeho plánoch sa dostali dokonca aj do programového vyhlásenia vlády, kde sa píše, že vláda uznáva aj úlohu mimovládnych organizácií, nemôže však akceptovať, aby politicky zamerané subjekty, často financované zo zahraničia, netransparentne ovplyvňovali demokratickú politickú súťaž. Čiže ak tu pán Huliak tvrdí, že cieľom tohto návrhu je posilnenie dôveryhodnosti mimovládnych organizácií, tak klame. Skutočným cieľom tohto návrhu nie je posilnenie, ale spochybnenie dôveryhodnosti mimovládnych organizácií. A nálepka o organizáciách so zahraničnou podporou poslúži len ako barlička pre politikov, ktorým sú zistenia niektorých mimovládnych organizácií nepríjemné. Bolo by chlapské, keby to pán poslanec Huliak ako jeden z predkladateľov na rovinu priznal a nesnažil sa skutočný zámer kamuflovať takýmito drzými klamstvami.
Pčolinský, Peter, podpredseda NR SR (2023-02-07):
Ďakujem pekne, pán poslanec. Teraz vystúpi s faktickou poznámkou pani poslankyňa Slavěna Vorobelová.
Kuffa, Štefan, poslanec NR SR (2014-03-21):
Ja som tiež dával pozor na kolegu, čo rozpráva. Ono tak chcem poukázať na to, že človek sa nerodí s inou sexuálnou orientáciou, hej, že by to bolo nejako vrodené. Ale skôr je to nadobudnuté výchovným prostredím a kde človek vyrastá. Keď by sme to dieťa práve dali páru homosexuálnemu, tak vychovajú homosexuála. Celé je to o tom. Takže tu s tým nemôžem súhlasiť, že by sa dieťa narodilo nejako s homosexualitou. Potom to miešanie hrušiek s brusnicami, ako lesník si to hovoril a aká je tá dobrá chuť, tak som sa tak zamyslel, že v lese ako rastú tieto plody. No pokiaľ viem, tak hrušky tam nerastú, alebo keď, tak potom len nejaká plánka. A tam hrušky nie sú. Tak ešte že sme nemiešali hrušky s jablkami, alebo miešali sme, hej. A tak to je zmiešané aj s tými brusnicami. A navyše na rozdiel od teba, pán kolega, aj možno väčšiny tuná v tomto pléne, imunitu sudcov a to zrušenie tejto imunity ja nepovažujem za tú dobrú cestu, ja som to povedal a to znova len tak zopakujem. Sudcovia, mnohí sudcovia dnes majú obavy a strach rozhodovať spravodlivo a slobodne. Ak my budeme ich oslabovať ešte v tejto situácii, myslím si, že to nie je správna cesta, a to som aj povedal pánovi predsedovi. Neni to správna cesta a zrušenie imunity, myslím si, že bolo politickým omylom, a nie ani dohodou, ani nejakým obchodom. Rovnako aj tu si dovolím to povedať, že ak to teda by sme prijali, tak ja si myslím, že je to omyl, je to čosi, čo nie je vhodné. Sudcovia veľakrát sú vo veľmi ťažkej pozícii a veľakrát pri tom rozhodovaní ich rozhodovanie nie je jednoduché, a keď ich budeme oslabovať, ešte ohrozovať na imunite.
B. Bugár, podpredseda NR SR: (2003-11-11):
(Hlasovanie.) Prítomných 127 poslancov, za návrh 119, proti 1, hlasovania sa zdržalo 6, nehlasoval 1. Konštatujem, že Národná rada schválila pozmeňujúci návrh pani poslankyne Sárközy. Nech sa páči.
Kollár, Boris, predseda NR SR (2021-10-19):
Pán poslanec, Gyimesi, nieže by som s vami nesúhlasil, ale nemôžem o tomto vašom návrhu dávať hlasovať. Ďakujem pekne. Takže najprv hlasujeme o prvom, o prvom procedurálnom návrhu pána poslanca Mazureka na prijatie uznesenia o, pán poslanec Mazurek, nech sa páči, s reakciou na pána Gyimesiho.
Mičovský, Ján, poslanec NR SR (2015-03-25):
Ďakujem za slovo. Myslím si, že to je veľmi prirodzený návrh, pretože napokon je úplne prirodzené, že aj nie obchodné, ale úplne súkromné rozhovory veľmi často každý slušný človek začína asi tým, že prosím vás alebo prosím ťa, môžem ťa vyrušiť? Jednoducho dnes v dobe mobilných telefónov je celkom prirodzené, že ľudia majú telefón stále pri sebe, ale nie vždy môžu telefonovať. Takže slušný človek aj v prípade, že sa jedná o súkromný rozhovor, takúto otázku dáva. A takisto si myslím, že nie je žiadna výnimka, ak voláme niekoho, kto nie je naším pravidelným telefónnym partnerom, že sa mu v úvode priznáme, že teda jeho číslo máme od toho a od toho, aby teda vedel, asi z akého zdroja pochádza možnosť s ním rozprávať. Preto si myslím, že v prípade, ak sa jedná o komerčné obchody, komerčné telefonáty vo veci rôznych obchodných cieľov, ktoré naozaj bývajú často nepríjemné, ak takáto povinnosť sa uzákoní, tak je to vlastne len potvrdenie toho, že aj v obchodnom styku telefonickom má panovať slušnosť. Takže niet dôvod, aby sa takýto návrh nepodporil. Ďakujem.
M. Pado, poslanec: (2009-10-22):
Pani poslankyňa Tkáčová, odkedy je petícia v Národnej rade a odkedy je v Národnej rade váš návrh novely zákona? To by ma zaujímalo, pretože sa tu objavujú tvrdenia o čomsi, že vyberáte myšlienky niekoho iného. A ja sa chcem poradiť, či si nemyslíte, že problém je aj v niečom inom. My sme, vy ako predkladateľka, spravodajca je východniar, ja som tiež východniar a ja mám pocit, že z koaličníkov sa tu ozývajú všetci z iného kúta Slovenska, len nie z východu. A nie je to aj o tom, že niektorých ľudí východ, krajný východ, ktorý je z Bratislavy vzdialený od 350 km viac, príliš nezaujíma? Ďakujem pekne.
Hrnčiar, Andrej, podpredseda NR SR (2018-09-11):
Pán poslanec Mizík.
P. Hrušovský, predseda NR SR: (2005-06-30):
(Hlasovanie.) 133 prítomných, 97 za, 2 proti, 34 sa zdržalo. Body zo spoločnej správy, tak ako ich uviedol pán spoločný spravodajca, sme schválili. Nech sa páči. J. Bielik, poslanec: Ďalej budeme hlasovať samostatne o vyňatých bodoch podľa návrhu pani poslankyne Navrátilovej, a to o bode 3. Odporúčanie gestorského výboru je schváliť.
Blaha, Ľuboš, podpredseda NR SR (2024-01-18):
Pani poslankyňa Martina Holečková, nech sa páči.
Paška, Pavol, predseda NR SR (2014-04-03):
Otváram rozpravu v treťom čítaní . Pýtam sa, či má niekto záujem vystúpiť? Nie. Vyhlasujem rozpravu za skončenú a budeme hlasovať.
Bugár, Béla, podpredseda NR SR (2019-09-18):
Ďakujem pekne. Prerušujem rokovanie o tomto bode programu, tak ako som povedal. A ďalším bodom je prvé čítanie o návrhu poslancov Juraja Blanára, Roberta Fica na vydanie zákona, ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch (tlač 1623). Pán poslanec Blanár, ako navrhovateľ, nech sa páči, máte slovo. (Rokovanie o návrhu poslancov Národnej rady Slovenskej republiky Juraja Blanára a Roberta Fica na vydanie zákona, ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 1623.)
Hlina, Alojz, poslanec NR SR (2014-06-27):
Ďakujem veľmi pekne. Vážený pán predseda, z mojich návrhov, o ktorých budeme hlasovať, chcem jeden stiahnuť. A je to tlač 10, pardon, 1077. O ostatných budeme hlasovať. Verím, že správne. Ďakujem.
Laššáková, Jana, podpredsedníčka NR SR (2014-12-04):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlási pán poslanec Hlina. Končím možnosť prihlásiť sa do rozpravy ústne. Nech sa páči, pán poslanec, máte slovo.
Laurenčík, Milan, podpredseda NR SR (2021-12-09):
Pán poslanec Marek Šefčík, s faktickou poznámkou nech sa páči.
Hrnčiar, Andrej, podpredseda NR SR (2016-09-12):
Ďakujem. Nech sa páči, pán poslanec Bagačka.
Mezenská, Helena, poslankyňa NR SR (2014-06-12):
V rozprave vystúpil jeden poslanec, nepredniesol však žiaden pozmeňujúci ani procedurálny návrh, prosím vás, pán predseda, aby ste dali hlasovať o postúpení uvedeného zákona do druhého čítania.
Bugár, Béla, podpredseda NR SR (2018-05-29):
Na vystúpenie pani poslankyne s faktickými poznámkami trinásti. Končím možnosť sa prihlásiť. Pán poslanec Mazurek.
Kollár, Boris, predseda NR SR (2021-05-11):
S ďalšou faktickou poznámkou vystúpi pani poslankyňa Vaľová. Nech sa páči, pani poslankyňa, máte slovo.
Laurenčík, Milan, podpredseda NR SR (2021-03-19):
Ďakujem, prosím, zaujmite miesto pre spravodajcov. Ja teraz otváram rozpravu, do ktorej som dostal jednu písomnú prihlášku za poslanecký klub SMER, pán poslanec Ľuboš Blaha. Ešte predtým vystúpi v rozprave pán navrhovateľ, pán podpredseda Juraj Blanár a po ňom pán spravodajca, pán poslanec Boris Susko. Nech sa páči.
Tomáš, Erik, poslanec NR SR (2023-01-24):
Čo to, čo to, pani Kolíková? (Povedané so smiechom.) Veď sme počúvali vášho lídra Richarda Sulíka v Na telo, ktorý vravel, že SaS nebude mať žiadne podmienky pri schvaľovaní novely ústavy, a stačilo, čo pár dní, pár hodín a vy ste zase v SaS zmenili názor. To je proste niečo neuveriteľné! To je, vy ste rekordmani, čo vy predvádzate od leta, to je niečo neuveriteľné! Koľko vývrtiek ste vy urobili. A teraz ste tvrdili, že nebudete mať žiadne podmienky, a tým pádom že už nebudete trvať na tom, aby referendum vypadlo z tejto ústavy, a dnes predkladáte pozmeňujúci návrh, ktorým vyhadzujete referendum, a tým pádom vyhadzujete možnosť, aby ľudia mohli skrátiť svojím rozhodnutím volebné obdobie. To je niečo fakt, prepáčte, ako to sa už nedá ani komentovať. No a viete, idete aj takou tou druhou zmenou, že treba teda zabetónovať volebný systém, tu akože počúvate pána Matoviča, len vám chcem, aj vám pripomenúť, čo ešte v minulosti hovoril volebný program hnutia OĽANO. „Slovensko potrebuje nový a lepší volebný systém, ktorý dá viac moci ľuďom a menej elitám, pričom viac zohľadní potreby regiónov.“ Predstavte si! A vy, tzv. elity bratislavské, ktoré si len vy o sebe myslíte, že vy ste elity, vy v OĽANO a vy v SaS, teraz sa idete zabetónovať, pretože vaše strany naozaj nemajú žiadne regionálne štruktúry. Pozrite sa na výsledok komunálnych volieb! Vy prakticky nemáte žiadneho starostu, primátora, nič, tak pre vás sú ľudia z regiónov nič. Hanba vám! Hanba vám, čo teraz predvádzate. A ešte raz opakujem, pustite si nahrávku Na telo a pozrite sa, čo ešte tvrdil Richard Sulík v nedeľu bez podmienok. A už to tu máme. Už to tu máme zase. Vy ste proste schopní a absolútne kvôli udržaniu sa pri moci urobiť čokoľvek, čokoľvek.
Pollák, Peter, poslanec NR SR (2024-01-18):
Ďakujem vám za slovo, pán predsedajúci. A ďakujem aj tebe, Marek, za tvoju rozpravu a súhlasím s tebou. Trestné sadzby, ktoré sa táto vláda snaží zaviesť, sú neuveriteľné. Na Slovensku bola v porovnaní s inými krajinami relatívna bezpečnosť. Ak však koalícia pretlačí tento návrh zákona, Slovensko sa zmení a zmení sa k horšiemu. Okrem pozvánky, ktorú takto pošleme každému zločincovi, zločincovi na celom svete, zločiny za korupciu v podplácaní či ekonomickú trestnú činnosť sa budú diať v obrovskom počte. A mnoho z nich sa, bohužiaľ, ani nebude riešiť. Je však zaujímavé, ako vládna koalícia pred voľbami hovorila o bezpečnosti, o nastolení poriadku či o tvrdých opatreniach voči Rómom. Napriek tomu jediné, čo zatiaľ vidíme, je naozaj tvrdá ruka proti Rómom, čo sme aj mohli vidieť pri zásahu proti rómskej žene, žene, ktorá urobila škodu za 4,40. Pretláčanie tohto návrhu totiž nenastolí poriadok a skôr zhorší bezpečnosť ľudí v našej krajine. A aby nebolo málo, to, že znižujú trestné sadzby či premlčacie doby, aby sa zločinci dostali medzi nás do spoločnosti, rozhodli sa ešte čo najrýchlejšie zrušiť Úrad špeciálnej prokuratúry, ktorá vyšetruje závažné trestné činy. A pomaly sa začína hovoriť už aj o zrušení úradu NAKA. Veľmi pekne ďakujem, Marek, za tvoju rozpravu. Ďakujem. (Potlesk.)
Bugár, Béla, podpredseda NR SR (2016-09-22):
Ďalej v rozprave vystúpi pán poslanec Kollár a potom ešte, samozrejme, pán poslanec Dostál, ktorého som neprečítal, takže prosím vás na tabuľu ešte aj jeho meno. Nech sa páči, má slovo.
Kollár, Boris, predseda NR SR (2022-11-10):
Prosím, prezentujme sa a hlasujme. (Hlasovanie.) Prítomných 137 poslancov, za 98, proti 14, zdržalo sa 24, nehlasoval 1. Konštatujem, že uvedený návrh sme schválili.
Vitteková, Anna, poslankyňa NR SR (2015-04-21):
Vážený pán predseda, kolegyne, kolegovia, dovoľte, aby som v zmysle § 73 ods. 1 zákona o rokovacom poriadku vystúpila v prvom čítaní k uvedenému návrhu zákona, ktorý prerokúvame v skrátenom legislatívnom konaní. Návrh zákona spĺňa z formálnoprávnej stránky náležitosti, ktoré sú uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor, výbor pre hospodárske záležitosti a výbor pre financie a rozpočet. Ako gestorský navrhol ústavnoprávny výbor. Navrhujem, aby výbory Národnej rady a gestorský výbor prerokovali vládny návrh zákona v druhom čítaní ihneď. Zo znenia uvedeného návrhu zákona je zrejmý účel navrhovanej úpravy. Odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru podľa rozhodnutia predsedu Národnej rady s tým, aby výbory a gestorský výbor prerokovali uvedený vládny návrh zákona v druhom čítaní ihneď. Pán predseda, otvorte teraz všeobecnú rozpravu.
M. Číž, podpredseda NR SR: (2007-10-29):
Ja sa inak, som dostal informáciu, ospravedlňujem. Prehliadol som, že pán Kvorka bol na tabuli. Takže ak by ste súhlasili, ak, pán Kvorka, trváte na faktickej, že by ste... (Hlasy v sále.) Pán poslanec, vzdávate sa faktickej. Ďakujem pekne. Takže slovo má pán poslanec Bastrnák.
Laššáková, Jana, podpredsedníčka NR SR (2012-09-26):
Ďakujem pekne za slovo. Panie poslankyne, páni poslanci, chcem vám naozaj poďakovať, že môžem ešte uviesť tento návrh novely rokovacieho poriadku. Návrh novely reaguje na stav, ktorý nastal po voľbách, keď jedna politická strana má 83 poslancov a teda klub veľký s počtom 83 poslancov a nemôže realizovať niektoré návrhy, ktoré počíta rokovací poriadok, a to, že napríklad na doplnenie a zmenu programu je potrebný súhlas troch poslaneckých klubov alebo v niektorých prípadoch dvoch poslaneckých klubov. Preto aj na základe rokovania na poslaneckom grémiu sme takýto návrh novely zákona pripravili. A v prípadoch, kde rokovací poriadok hovorí o tom, že počas rokovania schôdze môžu dávať návrhy tri, respektíve dva poslanecké kluby, takúto kompetenciu podľa návrhu rokovacieho poriadku by mal predseda Národnej rady. V tejto súvislosti hneď chcem uviesť, že po tom, ako sa zverejnil rokovací poriadok, návrh novely rokovacieho poriadku, som zachytila informácie a výhrady zo strany opozičných poslancov o tom, že nesúhlasia s tým, aby predseda Národnej rady mohol podať návrh na skrátenie rozpravy. V tejto súvislosti vás chcem všetkých ubezpečiť, že v priebehu druhého čítania tento bod z rokovacieho poriadku vypustíme a budú len tu veci, na ktorých sme sa na poslaneckom grémiu dohodli. Tento návrh rokovacieho poriadku je v súlade s ústavou a platnými medzinárodnými záväzkami Slovenskej republiky. Návrh zákona si nevyžiada zvýšené nároky na štátny rozpočet, na rozpočty obcí a vyšších územných celkov a nemá vplyv na podnikateľskú sféru, na zamestnanosť ani na životné prostredie. Prosím vás o podporu predloženého návrhu novely rokovacieho poriadku. Ďakujem pekne.
M. Hort, podpredseda NR SR: (2008-11-25):
Pani poslankyňa, nech sa páči.
Laurenčík, Milan, podpredseda NR SR (2020-04-01):
Ďakujem. S faktickými poznámkami piati páni poslanci. Pán poslanec Kamenický.
P. Hrušovský, predseda NR SR: (2004-10-27):
P. Biroš, poslanec: Áno. Na osobitné hlasovanie bol vyňatý bod č. 80 a bod č. 1. Takže mimo týchto bodov ideme hlasovať takto, o bodoch 2 až 4, 6 až 9, 11, 13 až 21, 23 až 41, 43 až 51, 53 až 61, 63 až 74, 76, 78, 79, 81, 82, 84 a 85 hlasujeme spoločne s návrhom gestorského výboru schváliť.
P. Hrušovský, podpredseda NR SR: (2002-05-21):
(Hlasovanie.) 102 prítomných, 102 za návrh. Návrh sme schválili. Ďalší návrh. J. Cuper, poslanec: Vážený pán predsedajúci, dovoľte, aby som predniesol návrh v zmysle § 74 ods. 1 zákona Národnej rady o rokovacom poriadku, aby bol predmetný návrh zákona pridelený Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. V súlade s návrhom predsedu Národnej rady, aby úlohy gestorského výboru plnil ústavnoprávny výbor, ďalej odporúčam výborom, ktorým bol návrh pridelený, prerokovať ho do 30 dní a gestorský výbor aby tento návrh prerokoval v lehote do 32 dní od prerokovania v prvom čítaní.
Heger, Eduard, predseda vlády SR (2022-05-19):
Tam dokonca, áno. A čo je potrebné, aby bola zmena legislatívy, tak prísť sem do parlamentu, sú veci, ktoré sa dajú riešiť aj priamo na rezortoch. Čo je dôležité povedať, že máme tu, najbližšie dva-tri roky budú veľmi silné z hľadiska požiadaviek voči stavebníckemu trhu. Pretože ako dobre viete, sú tu nevyčerpané eurofondy v objeme 2,8 miliardy na tento rok a 4,4 miliardy na budúci rok, z ktorých veľká časť pôjde práve do stavebníckeho, stavebníckeho odvetvia. Zároveň je tu plán obnovy, ktorý je na dlhší horizont, päť rokov, ale tam sú, tiež veľmi veľká časť z tých šiestich miliárd ide práve do stavebníctva. A keď sme pozerali aj kumulatívne, tak neviem, myslím, že 3,5 miliardy budúci rok je to, čo má smerovať z verejných investícií do stavebníctva. Tento rok, ospravedlňujem sa, nepamätám si presne to číslo, myslím, že okolo dvoch miliárd, ale treba povedať, že je tu ešte aj privátny sektor, ktorý takže investuje, ak si dobre pamätám, okolo vyše dvoch miliárd do stavebníctva. Takže stavebníctvo momentálne má veľa dopytu a potrebuje na to zareagovať svojimi kapacitami. Ale áno, riešime to práve tak, ako som povedal, veľmi intenzívnou komunikáciou a hneď ako už budú tie opatrenia potrebné prísť do parlamentu, tak budú predložené. Ešte dokonca aj teraz na vláde sme vlastne zaviazali ministra dopravy, aby ešte vypracoval jeden dokument k tomu. Skončil som.
Pročko, Jozef, poslanec NR SR (2023-12-13):
Mám procedurálny návrh, chcel som dať procedurálny návrh s tým, že aby sme teda prerušili tú schôdzu, ale chcem vás pochváliť, že naozaj, lebo ja si myslím, že pán minister si chce vypočuť naše pripomienky, naše faktické poznámky, ktoré sú, smerujú... (Prerušenie vystúpenia predsedajúcim.)
Dobeš, Peter, poslanec NR SR (2022-11-29):
Vážené pani poslankyne, páni poslanci, k prerokovanému návrhu mám jednu korektúru. Je to k tlači 1212, žiadam vyňať bod 5 spoločnej správy na osobitné hlasovanie, nakoľko koliduje s bodom 4 spoločnej správy. Ďakujem.
Blanár, Juraj, podpredseda NR SR (2022-02-03):
S faktickou poznámkou pán poslanec Benčík.
Grendel, Gábor, podpredseda NR SR (2020-05-19):
Prerušujem rokovanie o tomto bode programu. Ďakujeme pani navrhovateľke aj pánovi spravodajcovi. Ďalším bodom je návrh Zahraničného výboru Národnej rady Slovenskej republiky na vymenovanie poslancov Národnej rady Slovenskej republiky za vedúcich stálych delegácií Národnej rady Slovenskej republiky do medzinárodných parlamentných organizácií a ich členov . (Ruch v sále.) Návrh je pod tlačou 99. Poprosím pána predsedu zahraničného výboru poslanca Juraja Blanára, aby návrh výboru uviedol. Nech sa páči.
Petrák, Ľubomír, poslanec NR SR (2015-07-01):
Ďakujem pekne za slovo. Pán kolega Kadúc, no ja myslím, že to, čo ste hovorili o strane SMER, nemyslíte úplne vážne súčasťou tohto pozmeňujúceho návrhu ako o netransparentnosti a úplne inom pohľade na verejné obstarávanie, ktoré predstavujete predovšetkým vy v rámci opozície. Ja vám chcem dať len do pozornosti pozmeňujúci návrh, ktorý prešiel v našom podaní na výbore pre hospodárske záležitosti. Zavádza elektronické trhovisko pre nadlimitné zákazky nad 134 000 eur, pre tovary a služby tam, kde sa to dá aplikovať. A jednoducho aj pre veľké zákazky, ktoré sú predovšetkým v réžii štátu, bude platiť elektronické trhovisko, najtransparentnejší spôsob obstarávania tam, kde sa dá použiť. Takže ak to mám nejakým spôsobom zhrnúť, zo všetkých krokov, ktoré boli urobené za posledné tri roky v rámci verejného obstarávania, skúste mi povedať jeden krok, ktorý by sa dal vyhodnotiť ako netransparentný. Ja chcem povedať, že všetky tieto kroky, ktoré sme zavádzali, sme zavádzali s presvedčením, že pomáhajú transparentnosti verejného obstarávania. A s týmto presvedčením a s týmto cieľom sme ich aj zavádzali. A myslím si, že doteraz v tejto oblasti žiadna vláda neurobila viac, ako urobila vláda Roberta Fica. Ďakujem.
Figeľ, Ján, podpredseda NR SR (2015-02-11):
Ďakujem pekne. Teraz dávam slovo spravodajcovi, ktorého určil navrhnutý gestorský výbor ústavnoprávny, pánovi poslancovi Miroslavovi Kadúcovi.
Kočiš, Eduard, poslanec NR SR (2022-11-15):
Veľmi pekne ďakujem za slovo, pán predsedajúci. Podľa predstaviteľov vlády a najväčšieho obhajcu neschopného ministra vnútra Romana Mikulca Igora Matoviča je zneužitie opozície v procese sekundárnej migrácie veľmi chabým a veľmi zlým dôvodom na odvolanie tak úspešného a tak kvalifikovaného ministra vnútra, akým je Roman Mikulec. Ak toto vyjadrenie na obhajobu ministra vnútra počúval niekto v priamom prenose, tak sa mu naozaj museli pretočiť všetky budíky, pretože ak je niekto nie z roztopaše alebo z nejakých antipatií osobných odvolávaný v pléne Národnej rady Slovenskej republiky po ôsmykrát z vážnych, podotýkam, z veľmi vážnych a závažných dôvodov, tak takýto človek nemôže byť považovaný za úspešného, kvalitného a najmä schopného ministra vnútra, pretože ministerstvo vnútra, je jedným z veľmi závažných a veľmi dôležitých ministerstiev, ktorými každá jedna vláda by mala disponovať. Obviňovanie Českej republiky z porušovania nejakých medzinárodných zmlúv a nejakého práva Európskej únie len na základe toho, že Česká republika koná v záujme občanov Slovenskej republiky a aj v záujme občanov Českej republiky, pretože nechce dopustiť a nechce dovoliť, aby nelegálni migranti, ktorí prechádzajú územím Slovenskej republiky, sa chcú cez územie Českej republiky dostať ďalej na západ, ktorých cieľovou krajinou je podľa všetkého Nemecká republika. Tak koná táto naša susedská krajina Česká republika, podľa vyjadrení a čelných predstaviteľov vlády nekorektne a stavia sa k svojmu bratskému národu chrbtom. Toto je už podľa mňa, kolegyne a kolegovia, úplne za čiarou.
Laurenčík, Milan, podpredseda NR SR (2020-11-24):
Ďakujem. Prosím, zaujmite miesto pre spravodajcu. Ja otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie je tomu tak, a preto vyhlasujem rozpravu za skončenú. (Reakcia z pléna.) Pardon, tak do rozpravy sa prihlásil pán poslanec Dušan Jarjabek. Nech sa páči, máte slovo.
Laššáková, Jana, podpredsedníčka NR SR (2013-02-07):
Ďakujem, pani ministerka. Pán poslanec, chcete položiť doplňujúcu otázku? Áno. Nech sa páči, máte na to dve minúty.
Sloboda, Vladimír, poslanec NR SR (2018-02-15):
Vážený pán predsedajúci, vážené panie poslankyne, páni poslanci, v rozprave vystúpil iba predkladateľ, procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2017-05-19):
S faktickými poznámkami nikto. Ukončujem možnosť prihlásenia sa. Ďalší v rozprave je pán poslanec Kéry, nech sa páči.
S. Kahanec, poslanec: (2008-10-21):
Čakajú nás ešte väčšie tendre v PPP projektoch, čakajú nás veľké tendre z hľadiska budovania diaľnic. No keď pri tom 20-, 26-miliardovom máme takýto problém, čo nás bude čakať potom pri diaľniciach, keď budeme robiť tendre na sto miliárd. Možno na stopäťdesiat. Budeme potom vedieť tieto situácie zvládnuť jednoduchšie ako diaľničné mýto? Na základe týchto všetkých faktov, argumentov i dôvodov chcem za poslanecký klub Kresťanskodemokratického hnutia povedať, že práve z týchto dôvodov nemôže poslanecký klub túto novelu zákona o verejnom obstarávaní podporiť. Ďakujem pekne.
Pročko, Jozef, poslanec NR SR (2023-12-19):
Môžte mi vrátiť čas?
Laššáková, Jana, podpredsedníčka NR SR (2013-06-27):
Na vystúpenie pána poslanca nie sú faktické poznámky. Pán poslanec bol, končím možnosť prihlásiť sa s faktickými poznámkami, pán poslanec bol jediný, ktorý sa prihlásil do rozpravy. Vyhlasujem všeobecnú rozpravu za skončenú. Pani navrhovateľka chce zaujať stanovisko, nech sa páči.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 135 poslancov, za 87, proti 37, zdržalo sa 8, nehlasovali 3. Uvedený návrh sme schválili.
Figeľ, Ján, podpredseda NR SR (2013-04-16):
S ďalšou faktickou pani Viera Tomanová.
Zelník, Štefan, poslanec NR SR (2019-10-28):
Keďže sme schválili bod 19 spoločnej správy, je bezpredmetné hlasovať o bode 20. Pán predseda, vyčerpali sme všetky body zo spoločnej správy. Pristúpime k hlasovaniu o pozmeňujúcich návrhoch z rozpravy v poradí, v akom boli predložené. Teraz budeme hlasovať o pozmeňujúcom návrhu pána poslanca Laurenčíka.
Laurenčík Milan, podpredseda NR SR (2020-07-15):
Máte šťastie, že som ja neviedol schôdzu, ja by som vás vykázal zo sály.
Paška, Pavol, predseda NR SR (2014-04-01):
Nechce reagovať. Pán minister, je 12.00 hodín. Chcete ešte? Budete mať dlhšiu záverečnú reč? Súhlasíte, kolegyne, kolegovia, aby sme to uzatvorili? (Súhlasná reakcia pléna.) Nech sa páči, pán minister.
Burian, Jozef, poslanec NR SR (2017-01-31):
Ďakujem. Vážená pani predsedajúca, vážené dámy, vážení páni, dovoľte mi, aby som predložil spoločnú správu výborov Národnej rady Slovenskej republiky o výsledku prerokovania zákona z 30. novembra 2016, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona 455/1991 Zb. o živnostenskom podnikaní, ďalej len živnostenský zákon v znení neskorších predpisov a v znení neskorších predpisov, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky. Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon z 30. novembra 2016, ktorým sa mení a dopĺňa zákon č. 448/2008 Z. z. o sociálnych službách na opätovné prerokovanie Národnou radou Slovenskej republiky. Vo svojom rozhodnutí zo dňa 21. decembra 2016 uviedol dôvody na vrátenie zákona a v časti 5 navrhol 25 pripomienok. Tieto pripomienky máte predložené, tak ako už bolo spomínané, vo vašich laviciach. 2. Predseda Národnej rady Slovenskej republiky rozhodnutím č. 364 z 22. decembra 2016 pridelil predmetný vrátený návrh zákona na prerokovanie ústavnoprávnemu výboru a Výboru Národnej rady Slovenskej republiky pre sociálne veci, ktorý určil zároveň ako gestorským výborom. 3. Uvedené výbory prerokovali predmetný vrátený návrh zákona a zaujali tieto stanoviská: Výbor Národnej rady Slovenskej republiky pre sociálne veci na schôdzi výboru dňa 31. januára neprijal uznesenie, nakoľko návrh nezískal súhlas nadpolovičnej väčšiny všetkých poslancov, ústavnoprávny výbor zo dňa 17. januára 2017 odporúčal Národnej rade Slovenskej republiky vrátený zákon prezidentom Slovenskej republiky schváliť v znení pripomienok prezidenta Slovenskej republiky pod bodmi 15, 19 a 25. 4. Gestorský výbor prijal odporúčanie Národnej rady Slovenskej republiky, aby sa o bodoch hlasovalo spoločne o pripomienkach prezidenta pod bodmi 15, 19 a 25 s odporúčaním výboru schváliť a spoločne o pripomienkach prezidenta pod bodmi 1 až 14, 16 až 18, 20 až 24 s odporúčaním neschváliť, spoločne o pozmeňujúcich návrhoch v rokovacom poriadku pod bodmi 1, 2 s odporúčaním schváliť. Predmetná... A o zákone ako o celku v znení neskorších predpisov návrh nezískal potrebnú nadpolovičnú väčšinu všetkých členov výborov, tak ako som to spomínal. 5. Predmetná spoločná správa výborov Národnej rady Slovenskej republiky o prerokovaní zákona z 30. novembra 2016 bola schválená uznesením gestorského výboru z 31. januára 2017. Výbor určil poslanca Jozefa Buriana za spoločného spravodajcu výborov, súčasne ho poveril podľa § 80 ods. 2 zákona o rokovacom poriadku Národnej rady Slovenskej republiky informovať Národnú radu o výsledkoch prerokovania a predkladá návrhy na ďalší postup. Ďakujem, skončil som.
Bugár, Béla, podpredseda NR SR (2018-11-30):
Pán poslanec Kamenický.
P. Hrušovský, predseda NR SR: (2005-12-13):
(Hlasovanie.) 142 prítomných, 19 za, 39 proti, 84 sa zdržalo. Návrh sme neschválili. Prosím ďalší návrh.
B. Bugár, podpredseda NR SR: (2005-09-22):
(Hlasovanie.) Prítomných je 127 poslancov, za 124, zdržali sa 2, nehlasoval 1. Konštatujem, že tieto návrhy zo spoločnej správy sme schválili. Nech sa páči ďalej. J. Miklušičák, poslanec: Teraz budeme hlasovať spoločne o bodoch 3, 5, 6, 7 a 9 s odporúčaním gestorského výboru neschváliť.
Grendel, Gábor, podpredseda NR SR (2022-10-04):
Otváram všeobecnú rozpravu, do ktorej som dostal štyri písomné prihlášky. Za poslanecký klub SaS ako poverená členka tohto klubu pani poslankyňa Vladimíra Marcinková, po nej vystúpia ešte pani poslankyňa Eva Hudecová, pani poslankyňa Zita Pleštinská a podľa potreby ešte je prihlásená písomne opäť pani poslankyňa Marcinková. Ale teda ako prvá vystúpi pani spravodajkyňa. Nech sa páči, pani poslankyňa Žitňanská.
Hrušovský, Pavol, predseda NR SR (2011-12-01):
Matej. (Smiech v sále.) (Hlasovanie.) 147 prítomných, 78 za, 67 sa zdržalo, 2 nehlasovali. Schválili sme návrh.
Pčolinský, Peter, poslanec NR SR (2017-05-17):
Ďakujem pekne. Ja len na úvod, že všetci sme tu noví, väčšina z nás je tu nových, niektorí predkladáme zákony na riešenie rómskeho problému, niektorí o nich len hovoríme. Pani kolegyňa, nemôžem súhlasiť s jednou vecou, čo ste vraveli, že starostovia majú byť nápomocní a treba od nich nejaké tie informácie, rady. Tam je ten veľký problém, že v obciach, kde je zastúpená rómska komunita, starostovia nie sú objektívni, pretože v dnešnej dobe sú, bohužiaľ, rómske hlasy častokrát rozhodujúce. A hovorím bohužiaľ preto, pretože starostovia v týchto obciach nie sú ochotní robiť tzv. také že nepopulárne kroky. Len veľmi stručne vám poviem príklad. Bola obec, kde bol 8 rokov starosta, ktorý im dal svätý pokoj. Nebudili ich, ráno za nich zamestnanci obecného úradu podpísali takú prezenčku na tie aktivačné práce, malé obecné služby alebo neviem čo všetko možné, 8 rokov mali pokoj. Potom tam nastúpila iná starostka, ktorá ich zrazu začala každé ráno naháňať po osade, každé dve hodiny ich kontrolovala, či vykonávajú prácu, ktorú im zadelila, museli tam byť do pol štvrtej alebo neviem do ktorej presne. No tak samozrejme sa jej to vypomstilo tým, že v ďalších komunálnych voľbách títo voliči urobili tzv. kolotoč, vynášali hlasovacie lístky a takýmto spôsobom túto zlú starostku, ktorá ich nútila, si dovolila ich nútiť, aby robili nejakú prácu, tak jednoducho ju prehlasovali. Čiže na starostov by som sa veľmi neobracal, oni častokrát sú radšej ticho, lebo sú to hlasy.
Šeliga, Juraj, podpredseda NR SR (2020-06-03):
Poslanec Žiak.
Jurinová, Erika, podpredsedníčka NR SR (2012-12-11):
Reakcia na faktické poznámky, pán poslanec Hraško.
Figeľ, Ján, podpredseda NR SR (2012-11-28):
Ďakujem pekne. Ďalším s faktickou je pán poslanec Viliam Novotný.
P. Paška, predseda NR SR: (2008-07-03):
Návrh sme prijali. Pán poslanec Rehák uvedie hlasovanie o návrhu uznesenia k návrhu ročnej závierky, účtovnej závierky Fondu národného majetku , tlač 632.
Figeľ, Ján, podpredseda NR SR (2012-09-12):
S reakciou na faktické poznámky, pán poslanec Galko, nech sa páči.
Šuca, Peter, poslanec NR SR (2015-09-25):
Ďakujem pekne, pán predseda. Dajte, prosím, hlasovať o tom, o pozmeňujúcom a doplňujúcom návrhu, ktorý predniesol pán poslanec Droba.
Šebová, Zuzana, poslankyňa NR SR (2021-05-05):
Ja takisto len pripomínam kolegom z výboru na kontrolu Vojenského spravodajstva, dnes 12.15 hod. máme rokovanie v miestnosti 71 ubytovacieho zariadenia. Ďakujem.
Šutaj Eštok, Matúš, poslanec NR SR (2022-10-19):
Pán poslanec, chcem sa opýtať, čo bolo odborné na tejto vašej faktickej pozván... po... po... poznámke (povedané so smiechom), pretože o.. odbo... pri odbornosti ani len nešla. Že vy práve máte odvahu a tú drzosť hovoriť o odbornej debate? Veď ste to práve vy, za čo som vás kritizoval, že namiesto toho, aby ste takýto dôležitý zákon dali ako vládny návrh zákona do štandardného medzirezortného pripomienkového konania, kde by ho všetky dotknuté subjekty rozniesli na rohoch, pretože to je taký nezmysel a taký paškvil, že by mal asi najväčší počet zásadných pripomienok v histórii legislatívneho procesu na Slovensku, tak ste ho tu dali potajne, len aby sa presadil ďalší šialený nápad vášho vodcu Igora Matoviča. To je celé, čo som vám povedal, preto tu žiadna odborná debata nemá zmysel, pretože vy, ste ju odignorovali. Keď sa chcete baviť odborne, nech sa páči, tam sú všetky dotknuté subjekty. Môžete sa s nimi baviť. A čo sa týka... (Reakcia z pléna.) Neskáčte mi do rečí a nevykrikujte tu v parlamente. (Ruch v sále a zaznievanie gongu.) Pán podpredseda, poprosím vás, ukľudnite kolegu poslaneckého. Čo sa týka týchto vašich bájok, tak ja vám môžem priniesť rozhovor v novinách policajných, kde šé... podpredseda policajných odborov hovorí o tom, že od začiatku vašej vlády odišlo do civilu 4-tisíc policajtov. Váš poslušný sluha pán Hamran, ktorý už má politické ambície, si môže hovoriť, čo len chce, to sú fakty, o ktorých hovorí podpredseda policajných odborov, že 4-tisíc policajtov odišlo do civilu, pretože odmietajú plniť politické rozkazy, ktoré vy im tu dávate, aby ničili opozíciu, pretože odbornými zbraňami bojovať neviete. Všetko, čo je odborné, dokašlete, ako je tento návrh zákona, ktorý, je vidno, že pripravoval Igor Matovič na ministerstve financií, a poslušní lokaji ho tu pekne prišli odprezentovať ako také biele kone. Ešte raz vás vyzývam, keď chcete nejakú odbornosť, stiahnite návrh, podajte ho do medzirezortného pripomienkového konania, tak aby sa všetci odborníci k tomu mohli vyjadriť.
Šudík, Tomáš, poslanec NR SR (2021-03-19):
Ďakujem za slovo. Pán kolega, spomínali ste, že častokrát je tu plénum paralyzované. Ja s tým súhlasím, pretože častokrát sú to rôzne obštrukcie, ale myslím, že treba dať ruku na srdce a pozrieť sa aj do vlastných radov za vami, ako tu častokrát nesedia vašich kolegovia. Áno, vy tu sedíte. To môžem dodať, že je to pravda, že ste tu celý deň. Ale častokrát aj vaši kolegovia v opozícii tu nesedia. Aj ak tu sedia, tak naschvál nehlasujú. Takto robia pre občanov, naschvál nehlasujú? Ďakujem.
Veslárová, Veronika, poslankyňa NR SR (2024-06-27):
Ďakujem za slovo. Ja by som doplnila pána poslanca Saba, pretože títo zdravotne znevýhodnení ľudia nie sú len v dôsledku toho v energetickej chudobe, že používajú rôzne pomôcky, ktoré sú napojené na elektrickú energiu, ale najmä v dôsledku toho, že napr. rodičia zdravotne znevýhodnených detí sú odkázaní na peňažný príspevok na opatrovanie, ktorý je vo výške minimálnej mzdy. Napr. sami zdravotne znevýhodnení poberajú invalidné dôchodky, ktoré sú napr. z mladosti vo výške 400 eur. Takže preto títo ľudia naozaj potrebujú túto adresnejšiu pomoc, ktorá je obsiahnutá v tomto návrhu zákona a aj táto skupina ľudí si zaslúži pomoc od štátu. Ďakujem.